Kaŝirio

La kaŝirio estas tradicia biero kun malalta nivelo de alkoholo, farita el pasto de manioko. Ĝi estas produktita de amerikaj triboj, interalie la Wayãpi kaj la Wayanas el Gujano.

Ekzistas pluraj receptoj. Iuj uzas senvenenigitan paston de manioko, aliaj uzas kasavon (faruno de manioko) kuiritan ĝis troo. Ekzistas ankaŭ kaŝirioj faritaj el aliaj plantoj ol manioko : kelkaj el bolitaj violkoloraj ignamoj (nomitaj kalalu de la indianoj wayampi) aŭ el spikoj de maizo.

Pri preparo de la kaŝirio kutime respondecas la virinoj. Ili maĉas paston de manioko, poste vomas ĝin en ujon, kie ĝi fermentas kaj iĝas kaŝirio. Ju pli malnova estas la kaŝirio, des pli alta iĝas ĝia nivelo de alkoholo (ĝenerale ne pli ol 2 aŭ 3°), sed kutime oni ne lasas al ĝi multe da tempo.

La kaŝirio ludas grandan socian rolon por la komunumoj: ĝi permesas al ĉiuj kune sidi kaj longe paroli.

 Kaŝirio kaj Esperanto 

La brazila rokmuzikgrupo BaRok' Projekto, en ĝia albumo Kvin jarcentoj publikigita en 2021, dediĉas tutan kanzonon al kaŝirio, "la trinkaĵo de la dioj". La kanzono titoliĝas Kaŝiri'  

 Referencoj 

 Vidi ankaŭ 

:fr:cachiri

 Retaj ligoj 
Kategorio:Biero
Kategorio:Amerika kuirarto
Kategorio:Fermentita trinkaĵo
Kategorio:Manĝaĵo el manioko